جھل مگسی: ڈپٹی کمشنر جھل مگسی فلائیٹ لیفٹیننٹ (ر) یاسرحسین نا پارت آ اسسٹنٹ کمشنر گنداواہ ہدایت اللّٰہ جاموٹ و پروجیکٹ ڈائریکٹر فوڈ جھل مگسی شاہجہان مگسی نا کماشی ٹی ہڑزان نت انا فراوانی برجا سلیس۔ اینو نا دے 250 بیگ نت ہڑزان دام اُلس اٹ بہا کریر۔ ڈپٹی کمشنر جھل مگسی فلائیٹ لیفٹیننٹ (ر) یاسر حسین پارینے کہ غریب و مسکین تے ریلیف فراوان کننگ کن حکومت بلوچستان  کل وسیلہ غاتیان کاریم ہلنگ اٹی ءُ۔ ہراڑکن محکمہ فوڈ نا کمک اٹ صوبہ نا ایلو ضلع غاتا وڑاٹ ضلع جھل مگسی اٹ اُلس ءِ ریلیف تننگ کن ہڑزان نت  سیل پوائنٹ جوڑ کننگانے۔ اوپن مارکیٹ اٹ نت کبین رسینگ انگ ءِ۔ ہرادے مون آ تخسا فوڈ ڈپارٹمنٹ 20 کلو نت انا فی بیگ 1509 روپئی ٹی فراوانی ءِ بنا کرینے۔
(خ ن)
